rejauldu/bengali-wikipedia huggingface dataset:
তসলিমা আবেদ ছিলেন একজন বাংলাদেশী মহিলা অধিকার কর্মী এবং রাজনীতিবিদ যিনি সংরক্ষিত মহিলা আসনের সংসদ সদস্য এবং প্রতিমন্ত্রী হিসাবে দায়িত্ব পালন করেছিলেন।   প্রাথমিক জীবন  তসলিমা আবেদ রংপুরে জন্মগ্রহণ করেন।   রাজনৈতিক জীবন  তসলিমা আবেদ প্রথম জাতীয় সংসদের সংরক্ষিত মহিলা আসন আসন-১ ও দ্বিতীয় জাতীয় সংসদের সংরক্ষিত মহিলা আসন-২ থেকে মনোনীত সংসদ সদস্য হিসেবে দায়িত্ব পালন করেন। আবদুস সাত্তারের মন্ত্রিসভায় তিনি মহিলা বিষয়ক প্রতিমন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রংপুর জেলার রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত রেখে দেয়া হল। উল্লেখযোগ্য প্রতিষ্ঠান; নিবন্ধে মানোন্নয়নের জন্য ট্যাগ লাগানো হয়েছে। Aishik Rehman (আলাপ) ০৪:১৩, ২০ অক্টোবর ২০২৪ (ইউটিসি) :শাহবাজপুর বহুমুখী উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () স্কুলটির নিবন্ধে তেমন কোন লেখাই নাই। নিবন্ধটি শতবর্ষী ঐতিহাসিক কোন প্রতিষ্ঠান নয়। কলেজ বা স্নাতক সমমান কোন প্রতিষ্ঠানও নয়। অপসারণযোগ্য নিবন্ধ। ~ Deloar Akram (আলাপ • অবদান • লগ) ১৯:৫৪, ৮ অক্টোবর ২০২৪ (ইউটিসি)  @DeloarAkram, ভাই, বিদ্যালয়টি শতবর্ষী মাধ্যমিক বিদ্যালয়। উল্লেখযোগ্যতা রয়েছে কিন্তু তথ্যের অভাব। প্রাতিষ্ঠানিক ওয়েবসাইট। সাকিব 🇧🇩 (আলাপ) ২০:০০, ৮ অক্টোবর ২০২৪ (ইউটিসি) @মোঃ সাকিবুল হাসান উফস! আমার দেখতে তাহলে ভুল হয়েছে। তবে অন্যান্য অভিযোগ তো সত্য। রাখার পক্ষে মত দিলে নিবন্ধটার মানোন্নয়ন করুন তাহলে। ~ Deloar Akram (আলাপ • অবদান • লগ) ২০:৪৬, ৮ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
উই পোকা এক ধরনের সামাজিক পতঙ্গ যাদের সাধারণত আইসোপ্টেরা বর্গভুক্ত করা হয়। প্রকৃত সামাজিক জীব হিসেবে এদের অপর একটি বর্গ হাইমেনোপ্টেরাভুক্ত পিঁপড়া এবং কিছু মৌমাছি ও বোলতার ন্যায় অতি সামাজিক বলা হয়। উইপোকা সাধারণত মৃত উদ্ভিদের দেহাবশেষ, সাধারণত কাঠ, পাতার বর্জ্য, মাটি, প্রাণী বর্জ্য ইত্যাদি খেয়ে জীবন ধারণ করে। শ্রেণিবিন্যাস করা ২,৬০০ প্রজাতির উইপোকার ১০%ই দালানকোঠা, ফসল অথবা মানবসৃষ্ট বনভূমির জন্যে ক্ষতিকর। উইপোকা, পৃথিবীর প্রাচীনতম সামাজিক পতঙ্গদের মধ্যে একটি, যারা গ্রীষ্মমন্ডলীয় ও উপ-গ্রীষ্মমন্ডলীয় অঞ্চলে ব্যাপকভাবে বিস্তৃতি। 'Isoptera' বর্গভুক্ত এই ক্ষুদ্র প্রাণী, তাদের সুসংগঠিত সমাজ, নিরলস পরিশ্রম এবং পরিবেশের উপর বিরাট প্রভাবের জন্য বিখ্যাত।   উইপোকার জীবনধারা:    সামাজিক কাঠামো: উইপোকারা বর্ণভেদী সমাজে বাস করে, যেখানে রানী, রাজা, সৈনিক, এবং কর্মী সহ বিভিন্ন স্তরের পোকা থাকে। প্রতিটি স্তরের নিজস্ব নির্দিষ্ট ভূমিকা ও দায়িত্ব রয়েছে। রানী, সমাজের কেন্দ্রবিন্দু, ডিম পাড়ে এবং নতুন প্রজন্ম তৈরি করে। রাজা, রানীর সঙ্গী, প্রজনন প্রক্রিয়ায় অংশগ্রহণ করে। সৈনিকরা সমাজকে বাইরের শত্রু থেকে রক্ষা করে, এবং কর্মীরা খাদ্য সংগ্রহ, বাচ্চাদের যত্ন, এবং বাসস্থান নির্মাণের কাজ করে।  খাদ্য: উইপোকার প্রধান খাদ্য সেলুলোজ, যা কাঠ, পাতা, এবং অন্যান্য উদ্ভিজ্জ পদার্থে পাওয়া যায়। তাদের লালাতে বিশেষ এনজাইম থাকে যা সেলুলোজকে হজম করতে সাহায্য করে।  বাসস্থান: উইপোকারা মাটির নিচে, কাঠের ভেতরে বাসস্থান তৈরি করে। তারা 'টিলা' নামে পরিচিত জটিল সুড়ঙ্গপথ তৈরি করে, যেখানে তারা বাস করে, খাদ্য সংরক্ষণ করে, এবং ডিম পাড়ে।  পরিবেশগত প্রভাব:   ইতিবাচক: উইপোকা পরিবেশে গুরুত্বপূর্ণ ভূমিকা পালন করে। তারা মৃত উদ্ভিজ্জ পদার্থ ভেঙে ফেলে এবং পুষ্টি পুনর্ব্যবহার করে, যা মাটির উর্বরতা বৃদ্ধিতে সাহায্য করে। এছাড়াও, তারা বন্যপ্রাণীদের জন্য খাদ্যের উৎস সরবরাহ করে।  নেতিবাচক: উইপোকা কাঠামোগত ক্ষতি করতে পারে, বিশেষ করে যখন তারা বসবাসের ঘরবাড়িতে বাস করে। এরা কাঠ খেয়ে ফেলে, যার ফলে দুর্বলতা এবং ভেঙে পড়ার ঝুঁকি বাড়ে। এছাড়াও, উইপোকা ফসলের ক্ষতি করতে পারে যখন তারা কৃষি জমিতে বাস করে।  উইপোকা নিয়ন্ত্রণ:   প্রতিরোধ: উইপোকা নিয়ন্ত্রণের সবচেয়ে ভালো উপায় হলো প্রতিরোধ। ঘরবাড়িকে উইপোকা প্রতিরোধী করার জন্য কিছু পদক্ষেপ নেওয়া যেতে পারে, যেমন কাঠের কাজে কীটনাশক ব্যবহার করা, ফাটল ও ফাঁক বন্ধ করা, এবং নিয়মিত পরিদর্শন করা।   বাসা  উইপোকা তাদের ঢিবিতে এক মাইক্রোক্লাইমেটের সৃষ্টি করে। অদ্ভুত কৌশলে বাতাস চলাচলের ব্যবস্থা করে ভেতরের অক্সিজেন, আর্দ্রতা, আলো ও তাপমাত্রা সঠিক ভাবে বজায় রাখে।https://timesofindia.indiatimes.com/times-evoke/photo/99675695.cms   তথ্যসূত্র    http://www.prothomalo.com/we-are/article/288877/%E0%A6%9A%E0%A6%BE%E2%80%93%E0%A6%AC%E0%A6%BE%E0%A6%97%E0%A6%BE%E0%A6%A8%E0%A7%87%E0%A6%B0-%E0%A6%89%E0%A6%87%E0%A6%AA%E0%A7%87%E0%A6%BE%E0%A6%95%E0%A6%BE-%E0%A6%A6%E0%A6%AE%E0%A6%A8       আরো পড়ুন      বহিঃসংযোগ    University of Nebraska page on Termites  A summary of termite control methods  Termite Pest Control Information - USA National Pesticide Information Center  Catalogue of the termites of the World  Pictures of termites   Beneficial Uses of Termites  Texas A&M University Department of Entomology - Center for Urban & Structural Entomology  Urban Entomology Program University of Toronto  Earthlife  Termite terms  Cretaceous termites  বিষয়শ্রেণী:পতঙ্গ বিষয়শ্রেণী:ক্ষতিকারক পোকা বিষয়শ্রেণী:বাসাবাড়ির ক্ষতিকারক কীটপতঙ্গ
ক্রাঞ্চিরোল (ইংরেজি: Crunchyroll) একটি আমেরিকান সাবস্ক্রিপশন-ভিত্তিক ভিডিও অন-ডিমান্ড ওভার-দ্য-টপ স্ট্রিমিং পরিষেবা, যা সনি গ্রুপ কর্পোরেশন-এর মালিকানাধীন। এই পরিষেবাটি মূলত পূর্ব এশীয় মিডিয়া, বিশেষ করে জাপানি এনিমে চলচ্চিত্র ও টেলিভিশন সিরিজ বিতরণ করে। ক্রাঞ্চিরোলের প্রধান কার্যালয় যুক্তরাষ্ট্রের সান ফ্রান্সিসকো, ক্যালিফোর্নিয়ায় অবস্থিত, এবং এর একটি জাপানি শাখা টোকিওর শিবুয়ায় রয়েছে।  ২০০৬ সালের মাঝামাঝি ক্যালিফোর্নিয়া বিশ্ববিদ্যালয়, বার্কলি-এর একদল স্নাতক দ্বারা প্রতিষ্ঠিত ক্রাঞ্চিরোলের বিশ্বব্যাপী ১২ কোটি নিবন্ধিত ব্যবহারকারী রয়েছে।  পূর্বে এটি ওটার মিডিয়ার একটি সহায়ক প্রতিষ্ঠান ছিল, যা নিজেই এটিঅ্যান্ডটি-এর ওয়ার্নারমিডিয়ার অধীনস্থ ছিল। ২০১৬ থেকে ২০১৮ সালের মধ্যে, ক্রাঞ্চিরোল ফানিমেশনের সঙ্গে অংশীদারিত্ব করেছিল, যা সনি ২০১৭ সালে অধিগ্রহণ করে। পরবর্তীতে, ২০২১ সালে সনি এটিঅ্যান্ডটি থেকে ক্রাঞ্চিরোল কিনে নেয় এবং ২০২২ সালে এটি ফানিমেশন ব্র্যান্ডের সঙ্গে একীভূত হয়।  ক্রাঞ্চিরোল জাপানি অ্যানিমেশন অ্যাসোসিয়েশন (AJA)-এর সদস্য।  ২০১৩ সালের জুন থেকে "ক্রাঞ্চিরোল-হিমে" (সংক্ষেপে "হিমে") ক্রাঞ্চিরোলের অফিসিয়াল মাসকট হিসেবে রয়েছে ।   ক্রাঞ্চারোল ১,০০০ টিরও বেশি অ্যানিমে শো, ১৮ টিরও বেশি ভাষায় ২০০ টিরও বেশি পূর্ব এশীয় নাটক অফার করে এবং পূর্বে ক্রাঞ্চারোল মাঙ্গা নামে প্রায় ৮০টি মাঙ্গা শিরোনাম অফার করত, যদিও লাইসেন্সিং বিধিনিষেধের কারণে উপলব্ধ অনুষ্ঠানের সংখ্যা প্রতিটি দেশ অনুসারে পরিবর্তিত হয়। ২০১৭ সালের ফেব্রুয়ারিতে ক্রাঞ্চিরোল দশ লক্ষ পেইড সাবস্ক্রাইবার অতিক্রম করেছে,"Largest Anime Streaming Service Crunchyroll Surpasses One Million Paid Subscribers".  এবং এর ১৫ মিলিয়নের বেশি পেইড সাবস্ক্রাইবার রয়েছে ।   তথ্যসূত্র   বিষয়শ্রেণী:এক্সবক্স ওয়ান সফটওয়্যার বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:সাবস্ক্রিপশন চাহিদা ভিডিও সেবা বিষয়শ্রেণী:প্লেস্টেশন ৪ সফটওয়্যার বিষয়শ্রেণী:আইওএস সফটওয়্যার বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:২০২১-এর অধিগ্রহণ ও একত্রীকরণ বিষয়শ্রেণী:২০১৮-এর অধিগ্রহণ ও একত্রীকরণ বিষয়শ্রেণী:২০০৬-এ ক্যালিফোর্নিয়ায় প্রতিষ্ঠিত
thumb|200px|একটি প্রচলিত টোপর টোপর বাঙালিদের ব্যবহৃত একপ্রকার ঐতিহ্যবাহী মস্তকাবরণী। সাধারণত বিবাহ উপলক্ষ্যে বাঙালি বরকে টোপর পরতে হয়। অন্নপ্রাশন অনুষ্ঠানেও টোপর ব্যবহৃত হয়। উক্ত অনুষ্ঠানে যে শিশুটির অন্নপ্রাশন হয়, তাকে টোপর পরানো হয়। টোপর সাধারণত ভঙ্গুর। এগুলি শোলার দ্বারা নির্মিত। টোপরের রং হয় সাদা।   কিংবদন্তি  টোপরের উৎপত্তি সংক্রান্ত কিংবদন্তিটি হিন্দু দেবতা শিবের বিবাহ-সংক্রান্ত প্রসিদ্ধ উপাখ্যানটির সঙ্গে জড়িত। উক্ত কিংবদন্তি অনুযায়ী, নিজের বিবাহ অনুষ্ঠানে শিব একটি বিশেষ মুকুট পরার ইচ্ছার পোষণ করেন এবং দেবশিল্পী বিশ্বকর্মাকে তা প্রস্তুত করার দায়িত্ব দেন। কিন্তু বিশ্বকর্মা ছিলেন ধাতুশিল্পী। তিনি শিবের চাহিদামতো মুকুট নির্মাণে ব্যর্থ হন। তখন মালাকার নামে এক ব্যক্তি জলা অঞ্চল থেকে শোলা সংগ্রহ করে শিবের জন্য এক বিশেষ মস্তকাবরণী প্রস্তুত করে দেন। এই মস্তকাবরণীই "টোপর" নামে পরিচিত। কথিত আছে, মালাকারের কাজে সন্তুষ্ট হয়ে শিব তাকে নিজের ব্যক্তিগত হস্তশিল্পী নিয়োগ করেছিলেন। পশ্চিমবঙ্গ ও বাংলাদেশের শোলা শিল্পী মালাকার সম্প্রদায়ের মানুষেরা নিজেদের এই মালাকারের বংশধর মনে করেন। তারা উক্ত কিংবদন্তি স্মরণে বিশ্বকর্মা পূজা করেন না; করেন শিবপত্নী মহেশ্বরীর পূজা।বাংলার লোকসংস্কৃতির বিশ্বকোষ, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩৮৯   ব্যবহার  বিবাহ উপলক্ষ্যে টোপর পরিধান বাঙালিদের একটি প্রাচীন ঐতিহ্যবাহী প্রথা। স্থানীয় হিন্দু বিশ্বাস অনুযায়ী, টোপর সৌভাগ্য এনে দেয়। সাধারণত কনের বাড়ি থেকে টোপর পাঠানো হয় বরের বাড়িতে। বিবাহ অনুষ্ঠানের পূর্বে বর টোপর মাথায় দিয়ে ছাদনাতলায় উপস্থিত হয়।  বিবাহ ছাড়াও অন্নপ্রাশন অনুষ্ঠানেও টোপরের প্রচলন রয়েছে। অন্নপ্রাশন উপলক্ষ্যে শিশুকে বরের সাজে সাজানো হয় এবং তার মাথায় টোপর পরানো হয়। এই টোপর শোলানির্মিত হলেও স্বাভাবিক কারণেই বিবাহের টোপরের তুলনায় আকারে ছোটো হয়।বাংলার লোকসংস্কৃতির বিশ্বকোষ, পৃ. ২৩০   সংস্কার  বিবাহ অনুষ্ঠানে টোপর শুধুমাত্র তার সৌন্দর্যের কারণেই পরা হয় না, টোপর পরিধানের বিশেষ ধর্মীয় তাৎপর্য রয়েছে এবং তা পরা বরের অবশ্য কর্তব্য বলে বিবেচিত হয়। এই কারণে টোপর নিয়ে বাঙালি হিন্দু সমাজে নানাবিধ সংস্কারও রয়েছে। টোপর খুব সাবধানে ব্যবহার করা হয়। টোপর ভেঙে যাওয়া বা পুড়ে যাওয়া দুর্ভাগ্যের লক্ষণ বলে ধরা হয়। টোপর বা শোলা নির্মিত যে কোনো সামগ্রী নষ্ট হয়ে গেলে তাকে জলাশয়ের গর্ভে ডুবিয়ে দেওয়া হয়। লোকবিশ্বাস, এতে ভাঙা জিনিসটি নিয়ে কেউ ব্যবহারকারীর ক্ষতি করতে পারে না।   তথ্যসূত্র   বিষয়শ্রেণী:বাঙালি হিন্দু বিবাহ বিষয়শ্রেণী:বঙ্গ বিষয়শ্রেণী:ভারতীয় বিয়ের পোশাক বিষয়শ্রেণী:ভারতীয় উষ্ণীশ
ড. এম এ ওয়াজেদ মিয়া কৃষি বিশ্ববিদ্যালয় হচ্ছে বাংলাদেশ সরকারের অথার্য়নে একটি পাবলিক বিশ্ববিদ্যালয়। বাংলাদেশ সরকারের শিক্ষা মন্ত্রণালয় ৯ ডিসেম্বর ২০২০-এ বিশ্ববিদ্যালয় স্থাপনের অনুমোন প্রদান করে।  ইতিহাস ২০২০ সালের ২৫শে জুন শিক্ষা মন্ত্রণালয় বিশ্ববিদ্যালয় মঞ্জুরি কমিশনের নিকট নাটোর সদরে ‘ড.এম এ ওয়াজেদ মিয়া কৃষি বিশ্ববিদ্যালয়’ এবং সিংড়ায় ‘চলনবিল কৃষি বিশ্ববিদ্যালয়’ স্থাপনের বিষয়ে জরিপ প্রতিবেদন চায়। সেই সুপারিশের ভিত্তিতে ড.এম এ ওয়াজেদ মিয়া কৃষি বিশ্ববিদ্যালয় অনুমোদন পায়।  বিশ্ববিদ্যায়টি স্থাপনের জন্য এখনও কোনো স্থান নির্ধারণ করা হয়নি।     তথ্যসূত্র   বিষয়শ্রেণী:বাংলাদেশের প্রস্তাবিত সরকারি বিশ্ববিদ্যালয় বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়
অতিকায় () রাক্ষসরাজ রাবণের অন্যতম পুত্র। এঁর মাতার নাম ধান্যমালিনী। ইনি রাবণের ন্যায় বলশালী, বয়স্কদের শ্রদ্ধা করেন, শ্রুতিধর এবং অস্ত্রচালনায় অত্যন্ত পারদর্শী। ইনি সাম, দান ও ভেদ বিষয়ক রাজনীতি ও প্রয়োজনে মন্ত্রণাদানেও সুদক্ষ ছিলেন।  এঁর দেহ অতি বিশাল। বিভীষণের বর্ণনায়, ''বিন্ধ্যাচল, অস্তাচল ও মহেন্দ্রপর্বতের মতো বিশাল তাঁর শরীর; অপ্রমেয় দেহ, অতিরথ; অতিবীর''। অতিকায় এবং তার চাচা কুম্ভকর্ণ অসুরদ্বয় মধু কৈটভেরই পুণর্জন্ম বলে বিশ্বাস করা হয়।              যশ্চৈব বিন্ধ্যাস্তমহেন্দ্রকল্পো/              ধন্বী রথোস্থো'তিরথো'তিবীর।              বিস্ফরয়ংশ্চাপমতুল্যমানং/              নাম্নাতিকায়ো'তিবৃদ্ধকায়ো।।  তাঁর দেহ অতি বিশাল বলেই তাঁর নাম অতিকায়।  মহামতি অতিকায় সুবিজ্ঞ, অস্ত্রবিদ্যায় সুনিপুণ, মায়াবিশারদ। তিনি কঠোর তপস্যা দ্বারা ব্রহ্মার আরাধনা করে বিবিধ অস্ত্রলাভ করেন। যার দ্বারা তিনি বহু শত্রু পরাজিত করেছেন। ভগবান ব্রহ্মা এঁনাকে দেব-অসুরের অবধ্য হবার বরও দিয়েছেন এবং যুদ্ধে ব্যবহার্থে দিব্য কবচ ও সূর্যের মতো দিপ্তমান রথ দিয়েছেন। অতিকায় কর্ত্তৃক দেব-দানবদের বহুবীর পরাজিত হয়েছে। তিনি ঘোড়া বা হাতির পিঠে চড়ে যেকোনো অস্ত্র নিপুণভাবে অনায়াসে চালনা করতে পারতেন। অতিকায় যুদ্ধক্ষেত্রে শরজাল দিয়ে ইন্দ্রকে পরাজিত করেছেন। বরুণদেবের পাশকে প্রতিহত করেছেন। রামায়ণে অতিকায়কে দেব-দানবের দর্পনাশক বলা হয়েছে। তিনি অন্তরীক্ষে বিচরণ করতে পারতেন। মায়াযুদ্ধেও তিনি কৌশলী। দেবতাদের বিরুদ্ধে যুদ্ধে তিনি পিতামহ সুমালীকে সাহায্য করেছেন।  মহাবল পিতৃব্য কুম্ভকর্ণের মৃত্যুতে শোকাতুর অতিকায় ত্রিশিরার বাক্যে উদ্বুদ্ধ হয়ে ভ্রাতাদের সঙ্গে যুদ্ধযাত্রা করেন। নানা অলংকারে ভূষিত হয়ে, ব্রহ্মা প্রদত্ত দিব্য কবচ ও রথে আরোহণ করে রণক্ষেত্রে আসেন। কালমেঘের ন্যায় শব্দায়মান, পর্বতের মতো রথস্থ ধনুর্ধারী অতিকায়কে দেখে রামচন্দ্র বিস্মিত হয়ে বিভীষণের কাছে তাঁর পরিচয় জানতে চেয়েছিলেন। সিংহের মতো চোখ তাঁর; একহাজার ঘোড়া তাঁর রথ টানে; শান দেওয়া ত্রিশূল, সুতীক্ষ্ণ তরবারি, মুষল, মুদগর প্রভৃতি অস্ত্ররাজি পরিবেষ্টিত হয়ে তাঁকে দেখাচ্ছে যেন শূলপাণি মহাদেব ভূতলে নেমে এসেছেন; রংধনু যেমন আকাশকে শোভিত করে, তেমনি তাঁর ধনুকগুলো তাঁর রথকে শোভিত করছে; যে দুইটি উজ্জ্বল খড়্গ তাঁর দুইপাশে রয়েছে তার হাতল চার হাত, সুতরাং তরবারির দৈর্ঘ্য হবে দশ হাত; তাঁর কণ্ঠে রক্তবর্ণের মালা; যাঁর মুখ যমের মতো, তাঁকে দেখে বানরেরা ভয়ে কম্পমান।  মৈন্দ, দ্বিবিধ, কুমুদ, নীল ও শরভ প্রভৃতি বানরগণ তাঁর হাতে পরাজিত হওয়ার পর লক্ষ্মণ তাঁকে যুদ্ধে আহ্বান করে। অতঃপর লক্ষ্মণ ও অতিকায়ের মধ্যে ভীষণ সংগ্রাম হয়। যখন অনেক চেষ্টাতেও অতিকায়কে বধ করা যাচ্ছে না, তখন পবনদেব সহসা আবির্ভূত হয়ে লক্ষ্মণকে অতিকায় বধার্থে ব্রহ্মাস্ত্র প্রয়োগ করতে বললেন। তখন লক্ষ্মণ ধনুকে ব্রহ্মাস্ত্র যোজনা করে অতিকায়ের উপর প্রয়োগ করলেন। ব্রহ্মাস্ত্রের আঘাতে অতিকায়ের মস্তক ছিন্ন হয়ে গেল। হিমালয়শৃঙ্গের মতো সেই মস্তক ভূমিতে পতিত হলো।   তথ্যসূত্র   বিষয়শ্রেণী:হিন্দু পৌরাণিক চরিত্র বিষয়শ্রেণী:রামায়ণের চরিত্র বিষয়শ্রেণী:রামায়ণের রাক্ষস
এনামুল হোসেন রাজিব (জন্মঃ ১৯৮১) বাংলাদেশের অন্যতম দাবাড়ু। তিনি ১৯৯৭ এবং ২০০৬ সালে বাংলাদেশের দাবা চ্যাম্পিয়নশীপ জয় করেন।Campeonato Bangladesh ajedrez   গ্র্যান্ড মাস্টার নর্ম অর্জন  ২০০২ সালে আন্তর্জাতিক মাস্টারের খেতাব পেয়ে রাজিব তার প্রথম গ্র্যান্ড মাস্টারের প্রথম নর্ম অর্জন করেন ২০০২ সালে স্লোভেনিয়ায় অনুষ্ঠিত দাবা অলিম্পিয়াডে। এরপর আবুধাবীতে অনুষ্ঠিত গ্র্যান্ড মাস্টার প্রতিযোগিতায় ২য় নর্ম অর্জন করেন। রাশিয়ায় অনু্ষ্ঠিত ২০০৭-এর দাবা বিশ্বকাপের ২য় রাউন্ডে তিনি এ নর্ম অর্জন করেন বিশ্বের ১৯তম খেলোয়াড় ইউক্রেনের দাবাড়ু পাভেল এলজানভের বিপক্ষে জয়ী হয়ে।  ৪ মে, ২০০৮ সালে এনামুল হোসেন রাজিব তার ৩য় ও চূড়ান্ত জিএম নর্ম লাভ করেন। এরফলে তিনি নিয়াজ মোর্শেদ, জিয়াউর রহমান, রিফাত বিন সাত্তার এবং আবদুল্লাহ আল রাকিবের পর বাংলাদেশের ৫ম গ্র্যান্ড মাস্টার খেতাবধারী হবার সৌভাগ্য অর্জন করেন।:The Daily Star: Internet Editionদৈনিক প্রথম আলো | Most popular bangla daily newspaper তিনি এনামুল নামে ইন্টারনেট চেজ ক্লাবে দাবা খেলে থাকেন।   আরো দেখুন   বিশ্বনাথন আনন্দ  গ্যারী কাসপারভ  দাবা  ডীপ ব্লু  ক্রিকেট  ফুটবল   তথ্যসূত্র    বহিঃসংযোগ     OlimpBase  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:দাবার গ্র্যান্ডমাস্টার বিষয়শ্রেণী:২০০৬ এশিয়ান গেমসের দাবাড়ু বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী দাবাড়ু
তাকলা মাকান (উইগুর ভাষায়: تەكلىماكان قۇملۇقى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত প্রদেশে, দক্ষিণে পামির ও কুনলুন পর্বতমালা এবং উত্তরে তিয়ান শান পর্বতমালার মধ্যে অবস্থিত একটি মরুভূমি। এটি পূর্ব-পশ্চিমে প্রায় ১০০০ কিলোমিটার প্রশস্ত এবং উত্তর-দক্ষিণে প্রায় ৪০০ কিলোমিটার দীর্ঘ। এর মোট আয়তন প্রায় ৩,৩৭,০০০ বর্গকিলোমিটার।  তাকলা মাকান মরুভূমির মধ্যভাগে কোন বৃষ্টি পড়ে না বললেই চলে এবং এই এলাকাটি প্রাণহীন। তবে মরুভূমির ভেতর দিয়ে পাহাড় থেকে নেমে আসা অনেকগুলি ক্ষুদ্র নদী চলে গেছে এবং মরুভূমির স্থানে স্থানে মরূদ্যানের সৃষ্টি করেছে। এদের মধ্যে কেরিয়া, হোতান, কার্কান ও কাখগার নদীগুলির নাম উল্লেখযোগ্য। মরুভূমির উত্তর সীমা ঘেঁষে তারিম নদীটি প্রবাহিত হয়েছে। সবচেয়ে বড় মরূদ্যানগুলি মরুভূমির উত্তর-পশ্চিম ও দক্ষিণ-পশ্চিম অংশে অবস্থিত। সম্প্রতি চীন সরকার মরুভূমির দক্ষিণ প্রান্তে অবস্থিত হোতান শহর এবং উত্তর প্রান্তে অবস্থিত লুন্তাই শহরের মধ্যে মরুভূমির মধ্য দিয়ে একটি মহাসড়ক নির্মাণ করেছেন।  অতীতে একসময় তাকলা মাকান একটি উর্বর অঞ্চল ও বৌদ্ধ সভ্যতার একটি কেন্দ্র ছিল। ধীরে ধীরে অঞ্চলটির মরুকরণ ঘটে এবং এটি একটি জনশূন্য এলাকায় পরিণত হয়। প্রাচীন রেশম পথের দুইটি উপপথ তাকলা মাকানের প্রান্তে অবস্থিত মরূদ্যানগুলি দিয়ে চলে গেছে। ১৩শ শতকে ইতালির ভেনিসের বিখ্যাত অভিযাত্রী মার্কো পোলো তাকলা মাকান মরুভূমির শাচে ও হোতান নামের মরূদ্যান দুইটি দেখে যান। বর্তমানে এই মরূদ্যানগুলিতে মূলত উইগুর জাতির লোকেরা বাস করে।  চিত্রসম্ভার  তথ্যসূত্র  বিষয়শ্রেণী:চীনের মরুভূমি বিষয়শ্রেণী:মরুভূমি ও শুষ্ক গুল্মভূমি বিষয়শ্রেণী:রেশম পথের উপর অবস্থিত স্থান
রিচার্ড সালভাতোরে কাস্তেলানো (; ৪ সেপ্টেম্বর ১৯৩৩ - ১০ ডিসেম্বর ১৯৮৮) ছিলেন একজন মার্কিন অভিনেতা। তিনি তার অস্কার মনোনীত লাভার্স অ্যান্ড আদার স্ট্রেঞ্জার্স (১৯৭০) এবং পরবর্তীতে দ্য গডফাদার (১৯৭২) চলচ্চিত্রের পিটার ক্লেমেঞ্জা চরিত্রে অভিনয়ের জন্য সর্বাধিক স্মরণীয়। তিনি পরবর্তীতে গডফাদার-এর টেলিভিশন স্পিন-অফ মিনি ধারাবাহিক দ্য গডফাদার সাগা (১৯৭৭)-এ চলচ্চিত্রে তার অভিনীত চরিত্রে অভিনয় করেন।  প্রারম্ভিক জীবন কাস্তেলানো ১৯৩৩ সালের ৪ঠা সেপ্টেম্বর নিউ ইয়র্ক সিটির দ্য ব্রংক্‌সে এক ইতালীয় ক্যাথলিক পরিবারে জন্মগ্রহণ করেন। তার স্ত্রীয়ের ভাষ্য অনুসারে তিনি গাম্বিনোর অপরাধের সাথে সম্পৃক্ত পরিবারের প্রধান পল কাস্তেলানোর ভাইপো।  মৃত্যু তিনি ১৯৮৮ সালের ১০ই ডিসেম্বর নিউ জার্সির নর্থ বার্জেনে ৫৫ বছর বয়সে মৃত্যুবরণ করেন।  তথ্যসূত্র  বহিঃসংযোগ          বিষয়শ্রেণী:১৯৩৩-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:সিসিলীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা
বদরি ৩১৩ ব্যাটালিয়ন বা বদ্রি ৩১৩ ব্যাটালিয়ন হচ্ছে আফগানিস্তান ইসলামি আমিরাতের একটি অভিজাত সামরিক ইউনিট। তারা হাক্কানি নেটওয়ার্কের সাথে ঘনিষ্ঠভাবে জড়িত, তারা তাদের প্রশিক্ষণ দিয়েছিল বলে জানা গেছে।   বদরি ৩১৩ এর মতো অভিজাত তালেবান ইউনিটগুলি "আফগানিস্তান দখলের ক্ষেত্রে গুরুত্বপূর্ণ" বলে জানা গেছে।  তালেবানদের অন্য অভিজাত ইউনিট হল রেড ইউনিট ।  ২০২১ সালের জুলাই ও আগস্ট মাসে তালেবানরা ইংরেজি ও আরবি ভাষায় বদরি ৩১৩ ব্যাটালিয়নের প্রচারণা প্রকাশ করে।    বদরি ৩১৩ ব্রিগেডের সদর দপ্তর সালাহদ্দিন আইউবি মিলিটারি অপারেশনস একাডেমিতে অবস্থিত।   নাম  এই ইউনিটটি বদর যুদ্ধে ৩১৩ জনের নবী হযরত মুহাম্মদ (সাঃ) এর সেনাবাহিনীর নামে নামকরণ করা হয়েছে, ৬২৪ সালের ১৩ ই মার্চ অনুষ্ঠিত কুরাইশদের বিরুদ্ধে মুসলিম সামরিক বিজয়।    ইতিহাস  হাক্কানি নেটওয়ার্ক তালেবানের সামরিক বাহিনীর পাশাপাশি হাইকমান্ডের মধ্যে একটি গুরুত্বপূর্ণ অবস্থান রাখে। হাক্কানিরা ঐতিহ্যগতভাবে তাদের অভিজাত বাহিনীকে "বদরি আর্মি" বলে অভিহিত করেছে এবং জোর দিয়ে বলছে যে এই সৈন্যরা আদর্শগতভাবে আল-কায়েদার সাথে ঘনিষ্ঠভাবে সংযুক্ত। ইউনিটগুলো "আর্মি অফ বদর" কে ২০১১ সালে প্রথম আত্মঘাতী হামলা এবং ইসলামিক রিপাবলিক অফ আফগানিস্তান এবং তার মিত্রদের সাথে যুক্ত অবস্থানে অভিযান চালায়।  বদরি ৩১৩ ব্যাটালিয়ন প্রথম তালেবান বিদ্রোহের শেষ পর্যায়ে আবির্ভূত হয়, বিশেষ করে নভেম্বর ২০১৮ সালে ব্রিটিশ নিরাপত্তা সংস্থা জি৪এস এর কাবুল প্রাঙ্গণে একটি হামলায় অংশ নেয়। ২০২১ সালে কাবুলের পতনের পর তালেবানরা জানায় যে বদরি ৩১৩ ব্যাটালিয়ন আর্গ (আফগানি রাষ্ট্রপতি প্রাসাদ) এবং শহরের অন্যান্য গুরুত্বপূর্ণ স্থানগুলো সুরক্ষিত করছে।   বদরি ৩১৩ ব্যাটালিয়ন কাবুল বিমানবন্দরে "নিরাপত্তা" প্রদান করছে বলে জানা গেছে।   সরঞ্জাম  ব্যাটালিয়নটি ক্যামোফ্লেজ ইউনিফর্ম, কমব্যাট হেলমেট, বডি আর্মার, নাইট-ভিশন গগলস, এম৪ কার্বাইনস, সাইডআর্মস এবং হাই মোবিলিটি মাল্টিপারপাস হুইলড ভেহিকল দিয়ে সজ্জিত।  দুর্নীতি, আত্মসমর্পণকারী আফগান সৈন্যদের কাছ থেকে বা কেবল আমেরিকান সৈন্যদের রেখে যাওয়া জিনিসগুলি তুলে নিয়ে তারা কীভাবে এবং কোথা থেকে এই সরঞ্জামগুলি অর্জন করেছিল তা স্পষ্ট নয়।    আরও দেখুন    লাল ইউনিট  আফগানিস্তানের ইসলামী প্রতিরক্ষা বাহিনী   তথ্যসূত্র   বিষয়শ্রেণী:তালেবান
আরও দেখুন   টেমপ্লেট: আইসিসি শীর্ষ টেস্ট ক্রিকেটার  টেমপ্লেট: আইসিসি শীর্ষ ওডিআই ক্রিকেটার  টেমপ্লেট: আইসিসি শীর্ষ টি২০আই ক্রিকেটার  টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং   নির্দেশিকা   কেবলমাত্র র‌্যাঙ্কিংয়ে অন্তর্ভূক্ত দলগুলোকে তুলে ধরা হয়েছে।  বন্ধনীতে রেটিং উল্লেখ করা হয়েছে।  নিয়মিত হালনাগাদের জন্য ইএসপিএনক্রিকইনফো ওয়েবসাইট পরিদর্শন করুন   = বৃদ্ধি   = হ্রাস   = স্থির  সর্বশেষ হালনাগাদ: (৭ জানুয়ারি, ২০১৯) বিষয়শ্রেণী:ক্রিকেট টেমপ্লেট
থাম্ব|মাথায় হিজাব ও নেকাব পরিধান রীতি - নীতি সম্পর্কে ইসলামিক নারীবাদী মতামত লেখাটিতে ইসলামী ধর্মে নারীদের পোশাক পরিধানের রীতি-নীতি সম্পর্কে নারীবাদী মতামতকে তুলে ধরা হয়েছে।   সাধারণ আলোচনা  ইসলামে নারী ও পুরুষ উভয়েরই পরিমিত পোশাককে বাধ্যতামূলক করেছে। মেয়েদের হিজাব নামে পরিচিত পোশাক পরতে হয়। যাতে করে পুরুষদের কুদৃষ্টি থেকে রক্ষা পাওয়া যায়। তবে বাহ্যিকভাবে আরোপিত এই পোশাক সম্পর্কে মুসলিম নারীবাদীদের মধ্যে মিশ্র মতামত রয়েছে  বুরকা বা হিজাবের পক্ষেও রয়েছে শক্তিশালী সমর্থন। নারী-পুরুষ উভয়েই এখন পর্দাকে ইসলামী স্বাধীনতার প্রতীক হিসেবে দেখছেন। যেহেতু ক্রমবর্ধমান সংখ্যক ব্যক্তি হিজাবকে তাদের সাংস্কৃতিক পোশাকে গ্রহণ ও অন্তর্ভুক্ত করেছেন, তাই নারীরাও পর্দা গ্রহণ করতে শুরু করেছেন। এই ওড়না মুড়িয়ে হিজাব পরাকে হিজাবি নারীরা এক ভিন্ন ধরনের ইতিবাচক অভিজ্ঞতা হিসেবে দেখছেন। এ বিষয়ে তারা জানান: "হিজাব এখন আর চাপিয়ে দেওয়া অপছন্দনীয় কোনো পোশাক নয় কিংবা নারীদের ‘ব্রেইনওয়াশ’ করে পরানো কোনো পোশাক নয়।" অর্থাৎ, তারা স্বেচ্ছায় ইসলামী পোশাক পরতে আগ্রহী হচ্ছেন বলে জানা যাচ্ছে।  ক্রমবর্ধমান বিপুলসংখ্যক নারী হিজাবকে তাদের সাংস্কৃতিক পোশাকে অন্তর্ভুক্ত করতে শুরু করেছে। এক্ষেত্রে তারা মুসলিম প্রধান দেশগুলিতে থাকুক বা না থাকুক, হিজাবকে পোশাক হিসেবে স্বাচ্ছন্দে গ্রহণ করছে।  এই ওড়না মুড়িতে হিজাব হিসেবে পরাকে অন্যরকম ভালো অভিজ্ঞতা হিসেবে কাজ করে হিজাবি নারীদের কাছে, পুরুষের মত পোশাকের চেয়ে। গত দশ বছরে, বিশ্বের যেসব দেশে হিজাব পরার বাধ্যবাধকতা নেই, সেখানওে হিজাব তুমুল জনপ্রিয় ও প্রসিদ্ধ হয়ে উঠেছে। যেসব জায়গায় হিজাবের বাধ্যবাধকতা নেই কিন্তু তারপরও নারীরা স্বেচ্ছায় হিজাব পরছে, সেটাকে ধার্মিকতার বড় প্রতীক হিসেবে দেখা হচ্ছে। যেখানে একসময় পর্দা নারীর নিপীড়নের প্রতিনিধিত্ব করত, এখন এটি ধর্ম, নারীত্ব এব গর্বিত নারী পরিচয়ের শক্তি হিসাবে প্রকাশিত হচ্ছে। বিভিন্ন নারীবাদী দার্শনিক যেমন লুস ইরিগারে মনে করেন যে পর্দা পুরুষের থেকে নারীর যৌন পার্থক্য সম্পর্কে ক্ষমতায়নের ভূমিকা নিতে পারে।  কুরআনে বলা হয়েছে যে নারী ও পুরুষ উভয়েরই পরিমিত পোশাক পরিধান করা উচিত (আল-কুরআন ৩৩:৫৯-৬০, ২৪:৩০-৩১; আলি-এর অনুবাদ, ১৯৮৮, ১১২৬-২৭)। এই আয়াতগুলোতে ওড়না, হিজাব, বোরকা, চাদর বা আবায়া শব্দ ব্যবহার করে নি। এখানে জিলবাব (অর্থ চাদর) এবং  খুমুর  (অর্থ শাল) শব্দদ্বয় ব্যবহার করা হয়েছে। এগুলি মুখমণ্ডল, হাতের কব্জি বা পায়ের পাতাকে ঢাকে না। উপরন্তু, তৃতীয় থেকে নবম শতাব্দী পর্যন্ত নারীরা মসজিদে গিয়ে নামাজ আদায় করত।  র‍্যাচেল উডলক উল্লেখ করেছেন যে, হিজাব পরা মুসলিম সংস্কৃতির দ্বারা প্রাসঙ্গিক। উপরন্তু, আধুনিক মুসলিম নারীবাদীরা বিশ্বাস করেন যে, পর্দা করা বা না করা একজন নারীর ইচ্ছার উপর নির্ভর করে।   আরও দেখুন   হিজাব   রেফারেন্স   বিষয়শ্রেণী:কুরআনের ব্যাখ্যা বিষয়শ্রেণী:হারমেনিউটিক্স বিষয়শ্রেণী:ইসলামি নারীবাদ বিষয়শ্রেণী:ইসলামে নারী অধিকার বিষয়শ্রেণী:ইসলামি সাহিত্য বিষয়শ্রেণী:ইসলাম শিক্ষা বিষয়শ্রেণী:নারীবাদী তত্ত্ব বিষয়শ্রেণী:নারীবাদী নীতি বিষয়শ্রেণী:হিজাব বিষয়শ্রেণী:ব্যাখ্যাবিজ্ঞান বিষয়শ্রেণী:পোশাক বিতর্ক বিষয়শ্রেণী:মধ্যপ্রাচ্যে নারীবাদ বিষয়শ্রেণী:আরব বিশ্বে নারীবাদ
ইরিনা স্টেফানি ভন উইজ ও কায়সারসওয়াল্ডাউ (জন্ম ১১ সেপ্টেম্বর ১৯৬৭) একজন ব্রিটিশ রাজনীতিবিদ, যিনি ২০১৯ এবং ইইউ থেকে যুক্তরাজ্যের প্রত্যাহারের মধ্যে লন্ডনের জন্য ইউরোপীয় সংসদের (এমইপি) একজন লিবারেল ডেমোক্র্যাট সদস্য ছিলেন।   তথ্যসূত্র   বিষয়শ্রেণী:লন্ডনের রাজনীতিবিদ বিষয়শ্রেণী:ইংল্যান্ডের ইউরোপীয় সংসদ সদস্য ২০১৯-২০২০ বিষয়শ্রেণী:২১শ শতাব্দীর ইংল্যান্ডের নারী ইউরোপীয় সংসদ সদস্য বিষয়শ্রেণী:উদার গণতন্ত্রী (যুক্তরাজ্য) এর ইউরোপীয় সংসদ সদস্য বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:২১শ শতাব্দীর জার্মান নারী রাজনীতিবিদ